บทความนี้ใช้เพื่อช่วยประเมินว่าผู้เข้าร่วม ประกวดความงาม ว่าคนใดมีแนวโน้มที่จะมีคุณสมบัติตรงตามมาตรฐานความโดดเด่นหรือไม่ และสมควรได้รับการเผยแพร่เป็นบทความในวิกิพีเดีย บทความนั้นต้องมีแหล่งข้อมูลที่เชื่อถือได้ซึ่งแสดงให้เห็นว่าบุคคลนั้นเป็นไปตามแนวทางความโดดเด่นทั่วไป หรือเป็นไปตามเกณฑ์เฉพาะของการประกวดนางงามที่กำหนดไว้ด้านล่างนี้ หากบทความเป็นไปตามเกณฑ์ที่กำหนดไว้ด้านล่าง ก็มีแนวโน้มสูงว่าจะมีแหล่งข้อมูลเพียงพอที่จะผ่านเกณฑ์การโดดเด่น ที่จะแยกเป็นบทความเดี่ยว ๆ การไม่เป็นไปตามเกณฑ์ในบทความนี้หมายความว่าความโดดเด่นจะต้องได้ต้องกำหนดด้วยวิธีอื่น (เช่น หลักเกณฑ์ความโดดเด่นทั่วไป หรือ หลักเกณฑ์ความโดดเด่นเฉพาะหัวข้ออื่น ๆ เช่นเกณฑ์นักแสดง นักร้อง) การเป็นไปตามเกณฑ์ข้อใดข้อหนึ่งเหล่านี้ ไม่ได้หมายความว่าเขียนบทความแยกต่างหากเสมอไป แนวทางที่ใช้บังคับ ข้อมูลทั้งหมดที่รวมอยู่ในวิกิพีเดีย รวมถึงบทความเกี่ยวกับการประกวดนางงามและผู้เข้าร่วม ต้องสามารถตรวจสอบได้ โปรดดูเกณฑ์พื้นฐานของวิกิพีเดียเกี่ยวกับความโดดเด่นของบุคคลและหลักเกณฑ์ทั่วไปเกี่ยวกับความโดดเด่น ข้อมูลเกี่ยวกับบุคคลที่ยังมีชีวิตอยู่ต้องเป็นไปตามข้อกำหนดที่เข้มงวดสำหรับบทความประเภทดังกล่าว หัวข้อที่ ไม่ ตรงตามเกณฑ์เฉพาะการประกวดที่ระบุไว้ในเรียงความนี้อาจยังคงมีความโดดเด่นได้หากเป็นไปตามหลักเกณฑ์ความโดดเด่นทั่วไปหรือหลักเกณฑ์ความโดดเด่นเฉพาะหัวข้อ เกณฑ์พื้นฐาน บุคคลจะถือว่ามีความโดดเด่น หากเขาหรือเธอได้รับการกล่าวถึงในแหล่งข้อมูลหลายแหล่ง ที่ไม่ได้กล่าวเพียงเล็กน้อย ซึ่งเป็นแหล่งข้อมูลที่เชื่อถือได้และเป็นอิสระ และไม่ใช่แหล่งข้อมูลที่เกี่ยวข้องกับบุคคลนั้น เกณฑ์ในหน้านี้มีจุดประสงค์เพื่อสะท้อนถึงความจริงที่ว่าผู้เข้าร่วมประกวดนางงามมีแนวโน้มที่จะตรงตาม มาตรฐานพื้นฐานของวิกิพีเดีย หากพวกเขาและเธอได้รับรางวัลชนะเลิศการแข่งขันระดับนานาชาติหรือระดับชาติที่สำคัญในระดับสูงสุด (เช่น มิสเวิลด์) การกล่าวถึงหัวข้อใดหัวข้อหนึ่งเพียงเล็กน้อยจากแหล่งข้อมูลทุติยภูมิ สามารถใช้สนับสนุนเนื้อหาในบทความได้ แต่ไม่เพียงพอที่จะยืนยันความโดดเด่นของบุคคลนั้นได้ ซึ่งรวมถึงการปรากฏชื่อในฐานข้อมูลที่มีมาตรฐานการรวมข้อมูลทั่วไปหรือกว้างเกินไป แหล่งข้อมูลปฐมภูมิ อาจนำมาใช้สนับสนุนเนื้อหาในบทความได้ แต่จะไม่ช่วยพิสูจน์ความโดดเด่นของหัวเรื่อง แหล่งข้อมูลบางแหล่งต้องใช้ด้วยความระมัดระวังเป็นพิเศษในการประเมินความโดดเด่น และควรประเมินเป็นรายกรณี แหล่งข้อมูลท้องถิ่นต้องเป็นอิสระจากประเด็นอย่างชัดเจน และต้องจัดทำรายงานนอกเหนือจากการรายงานตามปกติ เกณฑ์เฉพาะการประกวด โดยทั่วไปแล้วผู้ชนะการประกวดนางงามนานาชาติบิ๊กโฟร์ ถือว่ามีความโดดเด่น โดยทั่วไปแล้ว ผู้ชนะเลิศการประกวดระดับประเทศที่คัดเลือกเพื่อเข้าร่วมประกวดบิ๊กโฟร์ มักถือว่ามีความโดดเด่น การประกวดระดับชาติหรือระดับเหนือชาติบางรายการ เช่น มิสอเมริกา และมิสยุโรป ซึ่งจัดมายาวนานและมีการเผยแพร่อย่างกว้างขวาง ก็ว่าเป็นผู้มีความโดดเด่นเช่นกัน เช่นเดียวกับแนวทางเฉพาะด้านอื่น ๆ (ซึ่งในที่นี้เกณฑ์นี้เป็นเพียงบทความ) การถือว่ามีความโดดเด่นตามที่กล่าวไว้ข้างต้นนั้นสามารถโต้แย้งได้ และไม่ใช่การรับรองความโดดเด่นโดยอัตโนมัติ ผู้ชนะการประกวดระดับรองหรือรางวัลรอง (เช่น มิสเวอร์จินไอส์แลนด์ มิสคอนจีเนียลลิตี มิสเวิลด์บีชบิวตี) มักจะไม่ถือว่าโดดเด่นแม้ว่าจะเคยชนะมากกว่าหนึ่งสาขาก็ตาม อย่างไรก็ตามสิ่งนี้ไม่ได้หมายความว่าบทความเกี่ยวกับพวกเธอจะไม่สามารถผ่านเกณฑ์ความโดดเด่นทั่วไปได้ หากการรายงานข่าวเกี่ยวกับพวกเธอมีขอบเขตที่กว้างกว่าระดับท้องถิ่นหรือมีความต่อเนื่องและสำคัญเพียงพอ ผู้เข้าประกวดนางงามที่ไม่เข้าเกณฑ์ความโดดเด่นโดยปริยายตามเกณฑ์เฉพาะด้านข้างต้น ก็อาจถือว่ามีความโดดเด่นได้ตามแนวทางความโดดเด่นทั่วไป (เช่น Honey Boo Boo) การประกวดที่ไม่โดดเด่น โดยไม่มีเกณฑ์ ความโดดเด่นทั่วไปอื่น ๆ มักมีลักษณะเฉพาะดังนี้ การประกวดเพียงครั้งเดียวโดยไม่มีระบบคัดเลือกผู้เข้าประกวดที่สำคัญ จัดขึ้นเป็นหลักเพื่อคัดเลือกมาสคอต/นางแบบ/โฆษกของบริษัทหรือองค์กร ไม่ใช่การประกวดที่เป็นคุณสมบัติในการเข้าร่วมการแข่งขันระดับสูงกว่า ขาดความต่อเนื่อง: เป็นการประกวดใหม่มาก หรือยกเลิกหลังจากจัดไม่นาน มีการรายงานทางโทรทัศน์หรือสื่อเพียงเล็กน้อย เฉพาะท้องถิ่น หรือแทบไม่มีเลย โปรดทราบว่ามีการประกวดนางงามบางรายการที่อาจจะตรงตามเกณฑ์บางส่วนหรือทั้งหมดข้างต้น แต่ยังคงผ่านเกณฑ์ความโดดเด่นทั่วไป เช่น มิสทิเบต